**În Cişmigiu**

*Cârdei V. Mariana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Într-o grădină-n Cişmigiu,

pe-o bancă spre estradă,

Stau dragul meu acum şi scriu

şi gândurile-mi zboară.

Și micul lac uşor brăzdat

de lunecarea bărcii,

Pare o mare de cleştar,

ascunsă între sălcii.

Dar a trecut frumoasa vară,

e toamnă iar în Cişmigiu,

Stau şi acum pe aceeaşi bancă,

şi scriu…şi scriu…

Era atâta soare odată

Ş-atâtea păsări ciripeau,

Gândeam atunci că viaţa-ntreagă

va fi iubire şi speram.

E toamnă iar în Cişmigiu

şi frunzele îngălbenesc,

Se aştern pe jos în gros covor,

sub paşi ce nu se mai opresc.

Ici, colo, vezi câte-o idilă

înfiripată trecător

Şi oamenii care se plimbă

cu paşi uşori, mânaţi de dor…

Ca o regină în hermină,

apare iarna la șosea,

În Cişmigiu plutesc în aer,

frumoşii fulgi de nea.

Eu sunt iubita lui acum

şi-n parc ne sărutăm

Sub crengi albite de zăpadă

de toate noi uităm.

E primăvară şi firavi

au apărut şi ghiocei,

Copacii se îmbracă-n floare

şi zumzăie albine-n ei.

Pe un covor multicolor

de flori înmiresmate,

Se joacă raze aurii

din soare scăpărate.

Un fluturaş cu aripi blânde,

anunţă împlinirea,

Fetiţa mea-i aceea care,

certifică iubirea.

Si ca balanţă a dreptăţii,

sfârşit de septembrie,

Se naşte Florence-Susanne,

să-mi împlinească visele.